Izziņa par atzinumos sniegtajiem iebildumiem par plāna projektu

|  |
| --- |
| "Publiskajā pārvaldē nodarbināto mācīšanās un attīstības plāns 2021.‑2027. gadam" |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2021. gada 12. maijs – 2021. gada 18. maijs | |
|  | 2021. gada 28. maijs – 2021. gada 4. jūnijs | |
|  |  | |
| Saskaņošanas dalībnieki | Tieslietu ministrija, Finanšu ministrija, Aizsardzības | |
|  | ministrija, Ārlietu ministrija, Ekonomikas ministrija, Iekšlietu | |
|  | ministrija, Izglītības un zinātnes ministrija, Kultūras | |
|  | ministrija, Labklājības ministrija, Satiksmes ministrija, Vides | |
|  | aizsardzības un reģionālās attīstības ministrija, Zemkopības | |
|  | ministrija, Pārresoru koordinācijas centrs, Latvijas Pašvaldību | |
|  | savienība, Korupcijas novēršanas un apkarošanas birojs, | |
|  | Latvijas Brīvo arodbiedrību savienība, Latvijas Darba devēju | |
|  | konfederācija un Sabiedriskās politikas centrs PROVIDUS. | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  | Finanšu ministrijas, Aizsardzības ministrijas, Tieslietu | |
|  | ministrijas, Zemkopības ministrijas, Labklājības | |
|  | ministrijas, Vides aizsardzības un reģionālās attīstības | |
|  | ministrijas, Pārresoru koordinācijas centra, | |
|  | Latvijas Pašvaldību savienības, Korupcijas novēršanas un | |
|  | apkarošanas biroja, Sabiedriskās politikas centrs | |
|  | PROVIDUS | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | | 4 | | 5 |
| 1. | Skat. plāna projektu. | **Biedrība "Sabiedriskās politikas centrs PROVIDUS"**  (28.12.2020. iebildums)  Vienlaikus, zinot, cik sarežģīti iepriekšējos gados Valsts administrācijai skolai ir bijis nodrošināt finansējumu mācību organizēšanai, tik plašs un ambiciozs piedāvātās stratēģijas vēriens ne tikai sajūsmina, bet arī biedē. Stratēģijas melnraksta pēdējais teikums šobrīd pasaka, ka tās īstenošanas laika grafiks tiks izstrādāts pēc piesaistītā finansējuma apstiprināšanas. Stratēģijā nav pieļauta iespēja, ka šāds finansējums vai nu netiks piesaistīts vispār, vai netiks piesaistīts vajadzīgajā apmērā. Stratēģijas visaptverošais un ambiciozais raksturs acīmredzami ir rakstīts kā “plāns – maksimums”, proti, ar priekšnoteikumu, ka iesaistīto institūciju rīcībā būs teju neierobežoti resursi. Līdzšinējā Latvijas pārvaldes attīstības pieredze liek pret šādu pieņēmumu izturēties piesardzīgi.  PROVIDUS ieteikums būtu šāds: kaut aptuveni aplēst šādas stratēģijas īstenošanas izmaksas, kā arī prioritizēt veicamos darbus atkarībā no tā, kā veiksies ar finansējuma piesaisti. Ja šobrīd aprakstītajā melnrakstā ir izklāstīta maksimālā programma, tad kuri no darbiem ir paši svarīgākie (kuriem prioritāri jāatrod finansējums)? Kas notiks tad, ja finansējums netiks atrasts? Vai ir kādi uzdevumi, kuru izpildi ir iespējams nodrošināt, nepiesaistot papildus finansējumu? Tāpat būtu vērtīgi sīkāk aprakstīt katru no 4.pielikumā pieminētajiem potenciālajiem finansējuma avotiem, sniedzot reālistisku novērtējumu par to, cik lielā mērā ir iespējams paļauties uz to, ka šis finansējuma avots patiešām būs pielietojams mācību finansēšanas vajadzībām (kāda ir pagātnes pieredze, kādu daļu no valsts sektora apmācības vajadzībām tas sedza, - kā arī to, kāds ir pamats cerībām uz to, ka šis avots būs pieejams arī līdz 2028.gadam).  PROVIDUS lielākās bažas ir par to, vai gadījumā, ja nesekmēsies centieni atrast finansējumu “plānam – maksimums”, nepazudīs arī tās apmācību iespējas, kuras valsts pārvaldes darbiniekiem ir kritiski svarīgas viņu ikdienas darbam. Svarīgi paredzēt “plānu B”, lai tā nenotiktu. | | **Uzskatāms par saskaņotu elektroniskās saskaņošanas laikā** | | Skat. Plāna projekta 2. un 5. pielikumu. |
| 2. | Skat. Plāna projekta 2. un 4. pielikumu. | **Finanšu ministrija**  (07.01.2021. iebildums)  2.pielikumā “Stratēģijas īstenošanas procesi, iesaistītās puses un to uzdevumi” noradīts, ka iestādes līmenī jāparedz atbilstošus resursus nodarbināto attīstībai, līdz 2027.gadam sasniedzot 5% no atlīdzības budžeta. Ņemot vērā, ka 4.pielikumā minētais pasākums nav norādīts, lūdzam skaidrot vai attiecīgi iestādes varēs to nodrošināt piešķirto līdzekļu ietvaros. | | **Ņemts vērā** | | Skat. Plāna projekta 3.pielikumu. |
| 3. | Skat. Plāna projekta 3. pielikumu. | **Finanšu ministrija**  (07.01.2021. iebildums)  3.pielikumā “Mācību un attīstības pasākumu pārvaldība” norādīts, ka atbilstoši stratēģijas redzējumam būs pārskatīts un apstiprināts Valsts administrācijas skolas (turpmāk – VAS) nolikums, darbības ietvars, struktūra un budžets. Norādām, ka VAS ir valsts budžeta iestāde un tās budžets tiek apstiprināts gadskārtējā valsts budžeta likumā, līdz ar to VAS budžeta pārskatīšana ir iespējama tikai gadskārtējā valsts budžeta sagatavošanas procesā, vienlaikus nepieciešamības gadījumā jautājumu par papildu valsts budžeta finansējumu skatot kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ņemot vērā minēto, jāprecizē sniegtā informācija attiecībā uz budžetu, ka atbilstoši stratēģijas redzējumam tiks vērtēts VAS nepieciešamais finansējums. | | **Ņemts vērā** | | Skat. Plāna projekta 4.pielikumu. |
| 4. | Skat. Plāna projekta 4. pielikumu. | **Finanšu ministrija**  (07.01.2021. iebildums)  4. pielikumā “Stratēģijas prioritāro virzienu mērķa rezultatīvie rādītāji un finansējuma avoti” pie pasākumiem ir norādītas vairākas iesaistītās institūcijas, kā arī attiecībā uz finansējuma avotiem sniegta informācija, ka stratēģijas īstenošanai ir plānots piesaistīt gan SF, gan valsts budžetu, gan citu finanšu instrumentu finansējumu un stratēģijas īstenošanas laika grafiks tiks izstrādāts pēc piesaistītā finansējuma apstiprināšanas. Uzskatām, ka minētajā pielikumā sniegtā informācija ir jāprecizē un jāpapildina, norādot pasākumiem nepieciešamā finansējuma apmērus, vienlaikus sniedzot detalizētu informāciju un aprēķinus tieši par nepieciešamā finansējuma apmēru no valsts budžeta. | | **Ņemts vērā**  Plāna projekta 5.pielikumā ir norādīts projekta plāna īstenošanai nepieciešamais valsts budžeta finansējums. Finansiālais aprēķins ir veikts, balstoties uz Nacionālā attīstības plānā 2021 – 2027 norādīto finansējumu pielikumā, kur Valsts kanceleja ir norādīta kā atbildīgā par NAP uzdevuma izpildi un norādītais finansējums uzdevuma īstenošanai ir valsts budžets, gan 2014-2020  struktūrfondu plānošanas periodā vēl pieejamā finansējumu, gan indikatīvi plānoto 2021-2027.gada plānošanas perioda struktūrfondu finansējumu un indikatīvi Atveseļošanās un noturības mehānisma (RRF) paredzēto finansējumu, kā arī citus pieejamos finansēšanas avotus. | | Skat. Plāna projekta 2. un 5. pielikumu. |
| 5. | Skat. Plāna projektu. | **Finanšu ministrija**  (07.01.2021. iebildums)  Lai nodrošinātu tiesību aktos noteiktajai kompetenci un faktiskajai situācijai atbilstošu informāciju, lūdzam precizēt 10.lpp. norādīto informāciju, ka VAS “koordinē iekšējo auditoru sertifikāciju” izsakot to šādi: “sadarbībā ar Finanšu ministriju nodrošina valsts pārvaldes iekšējo auditoru sertifikāciju”. | | **Ņemts vērā** | | Skat. Plāna projekta 1.3. sadaļu. |
| 6. | Skat. Plāna projekta 5. pielikumu. | **Finanšu ministrija**  (07.01.2021. iebildums)  Finanšu ministrijas informatīvajā ziņojumā Ministru kabinetam “*Par iekšējā audita darbību ministrijās un iestādēs 2019.gadā” (*<https://www.fm.gov.lv/lv/sadalas/iekseja_audita_politika/parskati/2019_gada/62791-2019-gada>*)* sniegta informācija par valsts pārvaldes iekšējā audita struktūrvienību darbības rezultātiem 2019.gadā, kā arī kopējām problēmām un attīstības tendencēm un nepieciešamību pievērst lielāku uzmanību iekšējās kontroles sistēmas stiprināšanai un brieduma līmeņa celšanai, tostarp, risku vadības jautājumu sakārtošanai ministrijās, iestādēs un pašvaldībās, kā arī iekšējo auditoru kapacitātes un profesionālās kompetences celšanai atbilstoši mūsdienu mainīgās un daudzveidīgās vides prasībām. Abas pieminētās problēmas ir cieši saistītas un kopīgi jāattīsta, jo iekšējais audits ir viens no iekšējās kontroles sistēmas darbības atbilstības un efektivitātes nozīmīgākajiem uzraudzības instrumentiem. Lai nākotnē virzītos uz efektīvu un produktīvu valsts pārvaldi, kurā veiksmīgi iedibināti un darbojas arī labas pārvaldības principi, svarīgi ir izveidot pamatu - iestādes darbības specifikai un mūsdienām atbilstošu, efektīvu iekšējās kontroles sistēmu. Tāpēc pie Stratēģijas 5.prioritātes “Cilvēkresursu profesionalizācija un administratīvās kapacitātes celšana” ierosinām izvirzīt jaunu mērķi:   |  |  |  |  | | --- | --- | --- | --- | | Nr. | Mērķis | Iesaistītās puses | Darbības rezultāti | | 3.5.5. | **Paaugstināt valsts pārvaldes iekšējās kontroles sistēmas brieduma līmeni.** | Valsts kanceleja, Finanšu ministrija, Valsts administrācijas skola | * Iestāžu un struktūrvienību vadītājiem veidota izpratne par iekšējās kontroles sistēmas ietvaru un principiem. * Attīstīta riska vadība iestādēs. * Veidota izpratne par Trīs aizsardzības līniju modeli, kas integrēts iestādes iekšējā kontroles sistēmā. * Attīstīts iekšējās kontroles sistēmas uzraudzības mehānisms. * Apmācības, praktiskas darbnīcas, labās prakses piemēru pieredzes apmaiņa, lomu spēles. | | | **Ņemts vērā** | | Skat. Plāna projekta 3.5. sadaļu un 2. pielikumu. |
| 7. | Skat. Plāna projektu. | **Finanšu ministrija**  (07.01.2021. iebildums)  Saskaņā ar Iekšējā audita likumu Finanšu ministrija kā valsts pārvaldes iekšējā audita politikas veidotāja koordinē iekšējo auditoru mācības un profesionālās kvalifikācijas paaugstināšanu un pārrauga iekšējo auditoru sertifikācijas sistēmu. Šie pasākumi šobrīd attiecas uz 23 iekšējā audita struktūrvienībām tiešajā valsts pārvaldē. Iekšējā auditora profesija ir saistīta ar aizvien lielākiem izaicinājumiem, ko nosaka plašais audita darba apjoms, izmaiņu temps risku vidē un tehnoloģiju progress. Lai izveidotu atbilstošu, vispusīgu, kvalitatīvu iekšējo auditoru profesionālās kvalifikācijas paaugstināšanas sistēmu, kura vienlīdz labi attīstītu iekšējā audita profesijai izvirzītās vispārīgās un specifiskās kompetences, ļoti svarīgi ir Stratēģijā atrunāt Finanšu ministrijas līdzdalību un iesaistīšanos mācību vajadzību definēšanas un plānošanas procesā un iekšējo auditoru kompetenču ietvara izveidē. Finanšu ministrija varēs sniegt pilnīgāku ieskatu un analīzi par iekšējo auditoru (ieskaitot vadītāju) kompetenču trūkumiem, starptautisko profesionālo organizāciju izvirzītajām prasībām, nākotnes vajadzībām profesijai un ieteiks piemērotākos risinājumus un pasākumus. | | **Ņemts vērā** | | Skat. Plāna projekta 4.1. sadaļu. |
| 8. | Skat. Ministru kabineta rīkojuma projektu. | **Finanšu ministrija**  (07.01.2021. iebildums)  Norādām, ka atbilstoši likumam “Par valsts budžetu 2021.gadam” visi pieejamie līdzekļi ir sadalīti, līdz ar to stratēģijā paredzētos pasākumus 2021.gadā ministrijām jānodrošina piešķirto līdzekļu ietvaros, attiecīgi Ministru kabineta rīkojuma projekts jāpapildina ar jaunu punktu šādā redakcijā: *“X. Stratēģijā ietverto pasākumu īstenošanu ministrijām 2021.gadā nodrošināt piešķirto valsts budžeta līdzekļu ietvaros.”.* | | **Ņemts vērā** | | Skat. Ministru kabineta rīkojuma projektu. |
| 9. | Skat. Ministru kabineta rīkojuma projektu. | **Finanšu ministrija**  (07.01.2021. iebildums)  Ņemot vērā 4.pielikumā norādīto, ka stratēģijas īstenošanā ir plānots piesaistīt arī valsts budžeta līdzekļus, Ministru kabineta rīkojuma projekts jāpapildina ar jaunu punktu šādā redakcijā: *“X. Jautājumu par papildu valsts budžeta līdzekļu piešķiršanu stratēģijā ietverto pasākumu īstenošanai 2022.gadam un turpmākiem gadiem izskatīt Ministru kabinetā gadskārtējā valsts budžeta likumprojekta un vidējā termiņa budžeta ietvara likumprojekta sagatavošanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.”.* | | **Ņemts vērā** | | Skat. Ministru kabineta rīkojuma projektu. |
| 10. | Skat. Plāna projekta 2.2. sadaļu. | **Aizsardzības ministrija**  (07.01.2021. iebildums)  Par plāna projekta sadaļu 2.2. “Stratēģijas pamatprincipi” (18.lpp.):  *[...] “Tāpat publiskā pārvalde ir kompetenta radīt jaunajai digitālajai sabiedrībai un procesiem atbilstošu regulējumu, darbības modeļus un platformas, kas veicina tautsaimniecības un sabiedrības izaugsmi un ir atbalstoši, nevis ierobežojoši digitālās drošības jomā.”*  Regulējums informācijas tehnoloģiju drošības jomā ir nepieciešams, lai nodrošinātu informācijas tehnoloģiju risinājuma integritāti, pieejamību un konfidencialitāti, un ir priekšnoteikums risinājumu attīstībai un sabiedrības uzticībai tiem. Attiecīgi regulējums drošības jomā pēc savas būtības ir ierobežojošs. Ņemot vērā iepriekš minēto, AM ierosina svītrot tekstu aiz vārdiem “sabiedrības izaugsmi”. | | **Ņemts vērā** | | Skat. Plāna projekta 2.2. sadaļu. |
| 11. | Skat. Plāna projekta 2.2. sadaļu. | **Aizsardzības ministrija**  (07.01.2021. iebildums)  Plāna projekta sadaļas 2.2. “Stratēģijas pamatprincipi” (18.lpp.) teikumu “*Publiskajā pārvaldē nodarbinātie ir digitāli prasmīgi un izglītoti digitālās transformācijas jomā, ir prasmīgi pielietot modernās tehnoloģijas publisko funkciju efektīvākas un augstākas kvalitātes nodrošināšanā, kā arī prasmīgi pakalpojumu, kā arī e-risinājumu sniegšanā, veicinot digitālo risinājumu patstāvīgu izmantošanu iedzīvotāju un uzņēmēju vidū.”* aiz vārdiem *“digitāli prasmīgi”,* papildināt ar vārdiem *“zinoši digitālās drošības jautājumos”.* | | **Ņemts vērā** | | Skat. Plāna projekta 2.2. sadaļu. |
| 12. | Skat. Plāna projekta 2.2. sadaļu. | **Aizsardzības ministrija**  (07.01.2021. iebildums)  Plāna projekta sadaļas 2.2. “Stratēģijas pamatprincipi” (18.lpp.) teikumu “*Publiskajā pārvaldē darbojas “digitālie aģenti”, kas klientiem sniedz padomus un palīdz e-pakalpojumu un dažādu digitālo rīku lietošanā, lai ikviens neatkarīgi no digitālajām prasmēm spētu saņemt sev nepieciešamos pakalpojumus elektroniski.*” aiz vārdiem “dažādu digitālo rīku”, papildināt ar vārdu “*drošā*”. | | **Ņemts vērā** | | Skat. Plāna projekta 2.2. sadaļu. |
| 13. | Skat. Plāna projekta 3.4. sadaļu. | **Aizsardzības ministrija**  (07.01.2021. iebildums)  Plāna projekta sadaļas 3.4. “Digitālā transformācija” 1.rindkopā:  - tekstu “*Inovatīvu produktu*” izteikt šādā redakcijā “*inovatīvu un drošu produktu*”;  - papildināt ar teikumu šādā redakcijā: “*Drošu tehnoloģiju radīšana un izmantošana nodrošina valsts, sabiedrības un katra tās locekļa aizsardzību un veicina uzticību digitālo risinājumu plašai izmantošanai.*”. | | **Ņemts vērā** | | Skat. Plāna projekta 3.4. sadaļu. |
| 14. | Skat. Plāna projekta 3.4. sadaļu. | **Aizsardzības ministrija**  (07.01.2021. iebildums)  Plāna projekta sadaļas 3.4. “Digitālā transformācija un pratība” (33. lpp.) teikumu “*Viens no digitālās transformācijas priekšnoteikumiem ir nodarbināto atvērtība jaunajam un atbilstošs digitālo prasmju līmenis.*” izteikt šādā redakcijā: “*Viens no digitālās transformācijas priekšnoteikumiem ir nodarbināto atvērtība jaunajam, atbilstošs digitālo prasmju līmenis un zināšanas par digitālās drošības jautājumiem.*”. | | **Ņemts vērā** | | Skat. Plāna projekta 3.4. sadaļu. |
| 15. | Skat. Plāna projektu. | **Tieslietu ministrija**  (08.01.2021. iebildums)  Projekta prioritātē "Godprātīgs darbs publiskajā pārvaldē" piedāvātie pasākumi nav visaptveroši, jo tie aptver esošo problēmu tikai fragmentāri. Proti, nepieciešams daudz mērķtiecīgāk un sistēmiskāk strādāt ar darbiniekiem, kuri veic kontrolējošās funkcijas un sniedz pakalpojumus. Šobrīd atsevišķas programmas piedāvāts izstrādāt iepirkumu speciālistiem, politiskām un augstākām amatpersonām, tiesībsargājošām iestādēm, taču nav izdalīta lielākā valsts pārvaldē strādājošā grupa, kur pastāv dažāda līmeņa riski attiecībā uz nevēlamu korporatīvo saišu veidošanu un citām darbībām, kas veicina ikdienas līmeņa negodprātību valsts pārvaldē. Lūdzam projektā piedāvāt visaptverošu risinājumu šai problēmai. | | **Ņemts vērā** | | Skat. Plāna projekta 3.1. sadaļu un 2. pielikumu |
| 16. | Skat. Plāna projektu. | **Tieslietu ministrija**  (08.01.2021. iebildums)  Projektu nepieciešams papildināt ar informāciju, ka būtiski būtu veidot tematiskās starpnozaru kopienas dažādām amata grupām, kas regulāri tiekas un veic centralizēti organizētu domu apmaiņu, lai valsts pārvalde attīstītos vienā tempā un nerastos attīstības plaisa starp dažādām valsts pārvaldes iestādēm. | | **Ņemts vērā** | | Skat. Plāna projekta 4.2. sadaļu. |
| 17. | Skat. Plāna projekta 2. pielikumu. | **Tieslietu ministrija**  (08.01.2021. iebildums)    Projekta 2. pielikumā norādīts, ka iestādes līmenī jāparedz atbilstoši resursi nodarbināto attīstībai, sasniedzot līdz 2027. gadam 5 % no atlīdzības budžeta. Piemēram, Valsts zemes dienesta (turpmāk - Dienests) gadījumā tas būtu 500 000 *euro* gadā. 2020. gadam plānotais attīstības budžets Dienestam bija 0,3 %, savukārt reālais bija daudz mazāks, jo komandējumu budžets tika dzēsts. Šobrīd projektā izvirzītais mērķis 2027. gadam, ja netiek piešķirts papildu budžets, Dienestam radītu pārāk lielu finanšu slogu, šobrīd tādā apmērā finansējumu Dienesta budžetā nav iespējams paredzēt. Līdz ar to lūdzam atkārtoti izvērtēt projekta 2. pielikumā norādīto resursu procentuālo skaitli no atlīdzības budžeta iestādes līmenī. | | **Ņemts vērā**  Plāna projektā ir precizēts noteiktais procentuālais lielums, kas būtu paredzams nodarbināto attīstībai ilgtermiņā. | | Skat. Plāna projekta 3. pielikumu. |
| 18. | Skat. Plāna projekta 2. pielikumu. | **Tieslietu ministrija**  (08.01.2021. iebildums)  Stratēģiskajos virzienos ir definēti tādi darbības rezultāti, kur kā iesaistītās puses ir arī minētas ministrijas, Pārresoru koordinācijas centrs, augstākās izglītības iestādes u.c. Iepazīstoties ar plāna 2. pielikumā "Stratēģijas īstenošanas procesi, iesaistītās puses un to uzdevumi" aprakstītajiem pasākumu plāna īstenošanas procesiem, jāsecina, ka iesaistīto pušu atbildība mācību organizēšanā un īstenošanā neatbilst iepriekš saturā klāstītajam. Piemēram, plāna 5. tabulas "5. prioritātes "Cilvēkresursu profesionalizācija un administratīvās kapacitātes celšana" mērķi un darbības rezultāti" Nr. 3.5.1. apakšpunkta mērķa rezultāts "Kompetenču centru pieejas izveide būtiskākajām profesijām publiskajā sektorā…" īstenojams ne tikai Valsts administrācijas skolas organizēto mācību programmu ietvaros, bet tās var būt arī citu iestāžu nodrošinātas specifiskās apmācības. Ņemto vērā minēto, lūdzam precizēt 2. pielikuma tabulas saturu. | | **Ņemts vērā** | | Skat. Plāna projekta 3.pielikumu. |
| 19. | Skat. Plāna projekta 4. pielikumu. | **Tieslietu ministrija**  (08.01.2021. iebildums)  Nepieciešams precizēt plāna 4. pielikuma tabulu attiecībā uz 5. prioritātes "Cilvēkresursu profesionalizācija un administratīvās kapacitātes celšana" Nr. 5.1. mērķi (56. lapā), jo iesaistīto pušu uzskaitījums neatbilst pasākumu plāna 37. lapā minētajam. | | **Ņemts vērā** | | Skat. Plāna projekta 3.5. sadaļu un 2. pielikumu. |
| 20. | Skat. Plāna projektu. | **Tieslietu ministrija**  (08.01.2021. iebildums)  Atbilstoši Atjaunošanas un noturības mehānisma plāna projektā noteiktajam nošķirtas investīcijas un reformas valsts pārvaldes uzlabošanai un pasākumiem, ko plānots attiecināt, piemēram, uz noziedzīgi iegūtu līdzekļu legalizācijas, ekonomisko noziegumu identificēšanas, izmeklēšanas un tiesvedības procesu modernizāciju un preventīvo darbību īstenošanu. Valsts pārvaldes uzlabošanas viena no reformām saistīta ar valsts un pašvaldību nodarbināto kapacitātes pilnveidi iepirkumu, pretkorupcijas, krāpšanas, ēnu ekonomikas un interešu konflikta novēršanas jomās (skat. Likuma varas komponentes Reformu un investīciju virziens Nr. 3. Valsts pārvaldes uzlabošana, dialoga un pilsoniskās līdzdalības veicināšana). Attiecīgi, lai radītu precīzu izpratni par mērķu grupām, aicinām projekta 26. lapā norādīto 3.1.6. un 3.1.7. apakšpunktu formulējumā, kā arī 54. lapā norādīto 1.6. un 1.7. apakšpunktu formulējumā vārdus "tiesībsargājošās institūcijas", "tiesībsargājošās iestādes" (attiecīgajā locījumā) attiecīgi aizstāt ar "valsts un pašvaldību nodarbinātie", "valsts un pašvaldību institūcijas", "valsts un pašvaldību iestādes". | | **Ņemts vērā** | | Skat. Plāna projekta 2. pielikumu. |
| 21. | Skat. Plāna projektu. | **Tieslietu ministrija**  (08.01.2021. iebildums)  Šobrīd projekts ir vairāk informatīvs, jo pietrūkst konkrēta rīcības plāna ar termiņiem un konkrētām darbībām. Nav saprotams, kā tiks mērīti rezultāti un kā pārliecināsies, vai ir sasniegts iecerētais. Vairākās prioritātēs minētie pasākumi ļoti līdzīgā veidā jau ir īstenoti iepriekšējos periodos. Līdz ar to nav saprotams, kas noticis ar sasniegtajiem rezultātiem, vai tiešām nav nepieciešams iet soli tālāk, īpaši, ņemot vērā jauno realitāti. Ievērojot minēto, projektā nepieciešams precizēt prioritāšu darbības rezultātus, izsakot tos rezultāta rādītājos. Tādējādi būtu iespējams izmērīt darbības, kas veiktas konkrētajā termiņā un secināt, vai tiek risināta prioritātes pamatproblēma. | | **Uzskatāms par saskaņotu elektroniskās saskaņošanas laikā** | | Skat. Plāna projekta 3.1., 3.2., 3.3., 3.4. un 3.5. sadaļas, 2. pielikumu. |
| 22. | Skat. Plāna projektu. | **Tieslietu ministrija**  (08.01.2021. iebildums)  Attiecībā uz projekta prioritāti "Inovācija un koprade modernai rīcībpolitikai un pakalpojumiem publiskajā pārvaldē" jau iepriekšējā periodā tika īstenota daļa no līdzīga veida pasākumiem. Tos nepieciešams turpināt, taču nepieciešams daudz vairāk popularizēt jau radīto. Īpaši attiecībā uz pakalpojuma dizainu, kur ieguldīti resursi jau iepriekšējā plānošanas periodā. Lūdzam projektā ietvert informāciju par publiski pieejamiem materiāliem un apmācības sistēmu, piemēram, kā ieviest pakalpojuma dizaina pieeju iestādē, kā sagatavot komandu par pakalpojuma dizaina jautājumiem, kā uzturēt iestādes inovāciju laboratoriju pakalpojumu attīstībai, būtu nepieciešama reāli strādājoša starpnozaru domu apmaiņas grupa par pakalpojumu attīstību. Ņemot vērā digitālās transformācijas tēmas aktualitāti, pakalpojuma attīstība varētu būt valstiski kopīgi vadīta tēma inovāciju prioritātē. | | **Uzskatāms par saskaņotu elektroniskās saskaņošanas laikā** | | Skat. Plāna projekta 3.2. sadaļu. |
| 23. | Skat. Plāna projekta 3. pielikumu. | **Tieslietu ministrija**  (08.01.2021. iebildums)  Plāna 3. pielikumā jāsvītro iestāžu darbības stratēģijas kā mācību vajadzību avots, jo stratēģijas nekalpo šim mērķim, bet mācību vajadzību izzināšana saistāma ar nodarbināto novērtēšanas procesu, kura loma šajā pasākumu plānā arī ir īpaši izcelta. | | **Uzskatāms par saskaņotu elektroniskās saskaņošanas laikā** | | Skat. Plāna projekta 4. pielikumu. |
| 24. | Skat. Plāna projektu. | **Zemkopības ministrija**  (08.01.2021. iebildums)  Par pasākumu īstenošanas finansiālo pamatojumu, jo šim mērķim nav paredzēts piešķirt papildu līdzekļus, taču plānots atvēlēt piecus procentus no iestāžu esošā atlīdzības finansējuma. Nav tālredzīgi, pirms ir pabeigta viena reforma, t.i., valsts pārvaldes reformu plāna īstenošana, rosināt nākamo, tās finansējuma avotu (vai līdzekļu piesaistes mēru) saredzot jau pašlaik neapmierinošajā atlīdzības finansējumā laikā, kad valsts iestādēm sarūkošā darba tirgū ir jākonkurē par kvalificētākajiem speciālistiem, nu jau ilgstoši nespējot nodrošināt pietiekami konkurētspējīgu atalgojumu. | | **Uzskatāms par saskaņotu elektroniskās saskaņošanas laikā** | | Skat. Plāna projekta 3. pielikumu. |
| 25. | Skat. Plāna projektu. | **Labklājības ministrija**  (08.01.2021. iebildums)  Ņemot vērā Labklājības ministrijas resora esošo atlīdzības budžeta apmēru, struktūru un mērķi 2021.-2017. g. periodā panākt sociālās aizsardzības un darba tirgus pakalpojumus administrējošo institūciju nodarbināto atalgojumu vismaz vidēji 90 % no skalas, plāna projekta 2. pielikumā norādītais finansējuma īpatsvars atlīdzības budžetā nodarbināto attīstībai – 5 % - vērtējams kā nesamērīgi augsts. Labklājības ministrijas resoram 5 % nozīmē gandrīz 3 milj. euro. Nodarbināto attīstībai varētu novirzīt līdz 1 %, kas arī veidotu būtisku pieaugumu salīdzinājumā ar līdzšinējo mācību budžeta īpatsvaru. | | **Ņemts vērā** | | Skat. Plāna projekta 3. pielikumu. |
| 26. | Skat. Plāna projektu. | **Labklājības ministrija**  (08.01.2021. iebildums)  Stratēģijas prioritāšu mērķu nr. 3.1.5. (26. lpp.) un 3.5.3. (38. lpp.) fokuss vērsts tikai uz Kohēzijas politikas un līdz ar to uz ES fondu ieviešanas efektivitātes paaugstināšanu, tostarp iepirkumu veiktspējas uzlabošanu. Tomēr šo mērķu fokuss ir paplašināms uz jebkura publiskā finanšu avota atbalstītas politikas ieviešanu. | | **Uzskatāms par saskaņotu elektroniskās saskaņošanas laikā** | | Skat. Plāna projekta 2. pielikumu. |
| 27. | Skat. Plāna projektu. | **Labklājības ministrija**  (08.01.2021. iebildums)  Stratēģijas prioritāšu mērķa nr. 3.5.4. īstenošanā iesaistīto pušu uzskaitījumā nav korekta norāde uz Nodarbinātības valsts aģentūru (NVA), jo NVA profesionālās pilnveides atbalsta mērķa grupa ir bezdarbnieki un darba meklētāji, nevis publiskajā pārvaldē nodarbinātie. Attiecīgi NVA būtu svītrojams no iesaistīto iestāžu uzskaitījuma. | | **Uzskatāms par saskaņotu elektroniskās saskaņošanas laikā** | | Skat. Plāna projekta 2. pielikumu. |
| 28. | Skat. Plāna projekta 4. pielikumu. | **Labklājības ministrija**  (08.01.2021. iebildums)  Projekta plāna 4. pielikuma redakcija būtu jāprecizē, norādot katras aktivitātes izmaksas, pārskatot finansēšanas avotus vai iesaistītās puses. Kohēzijas politikas finanšu instrumentu programmēšana ir aktīvā izstrādes stadijā un nav pārliecības, ka 1.1., 1.2., 3.3., 3.4., 4.2., 4.3. mērķu īstenošanai visām iestādēm ir ieplānots un būs pieejams ES fondu un RRF finansējums. Arī ES fondu tehniskās palīdzības pieejamības nosacījumi vēl nav zināmi (RRF nav plānoti tehniskās palīdzības resursi), līdz ar to ir apšaubāms 1.5., 1.6. un 5.3. mērķu īstenošanas finansēšanas avots. | | **Uzskatāms par saskaņotu elektroniskās saskaņošanas laikā** | | Skat. Plāna projekta 2. un 5.pielikumus. |
| 29. | Skat. Plāna projektu. | **Labklājības ministrija**  (08.01.2021. iebildums)  Stratēģijas prioritāšu mērķu nr. 3.1.5. (26. lpp.) un 3.5.3. (38. lpp.) fokuss vērsts tikai uz Kohēzijas politikas un līdz ar to uz ES fondu ieviešanas efektivitātes paaugstināšanu, tostarp iepirkumu veiktspējas uzlabošanu. Tomēr šo mērķu fokuss ir paplašināms uz jebkura publiskā finanšu avota atbalstītas politikas ieviešanu. | | **Uzskatāms par saskaņotu elektroniskās saskaņošanas laikā** | | Skat. Plāna projekta 2. pielikumu. |
| 30. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Plāna projekta 1.1. sadaļas “Globālo pārmaiņu ietekme uz darba tirgu” 6. lpp. otrā rindkopa pašlaik izteikta šādā redakcijā “*Nākotnē organizācijām būs svarīgi darboties tā, lai veicinātu Eiropas Komisijas noteikto Eiropas Zaļo kursu, kas ir izraudzīts ar mērķi risināt ar klimatu un vidi saistītās problēmas. Nākotnē rīcībpolitikas risinājumiem jābūt drosmīgiem un visaptverošiem, un tiem jābūt orientētiem uz maksimālu labumu veselības, dzīves kvalitātes, noturības un konkurētspējas ziņā. Organizācijām būs jāmeklē ilgtspējīgi risinājumi klimatneitralitātes veicināšanai. Zaļā kursa pamatuzstādījums ilgtspējas mērķu sasniegšanai ir digitālās tehnoloģijas. Attīstot digitālo transformāciju un attālināta darba iespējas ar mērķi, lai vismaz 80% publiskās pārvaldes iestāžu nodarbināto ir iespēja strādāt attālināti, kā arī attīstot interaktīvas mācības digitālā formātā, mēs kopīgi veicināsim Eiropas Zaļā kursa mērķi”.* Vēršam uzmanību, ka attālinātā darba iespējas nodrošināšana nav viens no Eiropas zaļā kursa mērķiem/rezultatīvajiem rādītājiem, tādējādi lūdzam veikt redakcionālus labojumus. Digitālās transformācijas pamatnostādnēs rādītājs “*Nodrošināt, ka vismaz 80% valsts pārvaldē strādājošo ir nodrošināta iespēja strādāt attālināti*” pievienots pie cita politikas rezultāta “*Pieaug iedzīvotāju apmierinātība ar valsts pārvaldi…*”. | | **Ņemts vērā** | | Skat. Plāna projekta 1.1. sadaļu. |
| 31. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Plāna projekta 1.2. sadaļas “Sasaiste ar starptautiskā un nacionālā līmeņa dokumentiem” 9.lpp., norādīts, ka dokuments izstrādāts ar mērķi “*Mācīšanās un attīstības stratēģija izstrādāta ar mērķi, lai koncentrētu un koordinētu ieguldījumus minēto starptautisko un nacionālā līmeņa dokumentu uzstādījumu īstenošanai un lai nodrošinātu cilvēkresursu kapacitātes stiprināšanu un prasmju attīstību, tādējādi veicinot publiskās pārvaldes darbības izcilību*”. Lūdzam precizēt mērķi primāri uzsverot praktiskos ieguvumus no plāna ietvaros definēto uzdevumu izpildes. Piedāvājam šādu redakciju “Nodrošināt cilvēkresursu kapacitātes stiprināšanu un prasmju attīstību, tādējādi veicinot publiskās pārvaldes darbības izcilību”. | | **Ņemts vērā** | | Skat. Plāna projekta 1.2. sadaļu. |
| 32. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Ministrijas ieskatā svarīgs priekšnoteikums regulārai un kvalitatīvai prasmju pilnveidošanai ir ne tikai spēja novērtēt darbinieku prasmes, paredzēt nākotnē nepieciešamās prasmes, nodrošināt priekšnoteikumus attīstības iespējām, bet arī pieejami finanšu resursi kvalitatīvu attīstības risinājumu piedāvāšanai darbiniekiem. Lūdzam attiecīgi papildināt plāna projekta 1.3. sadaļas 11. lpp. pēdējo rindkopu. | | **Ņemts vērā** | | Skat. Plāna projekta 1.3. sadaļu. |
| 33. | Skat. Plāna projekta 2.1. sadaļu. | **Vides aizsardzības un reģionālās attīstības ministrija**  (11.01.2021. iebildums)  Lūdzam precizēt Plāna projekta 2.1. sadaļas “Misija un vīzija” 14. lpp. ceturto rindkopu “*Lai publiskā pārvalde kļūtu par organizāciju, kas mācās, ir svarīgi attīstīt mērķtiecīgu mācīšanās kultūru. Tā ir kultūra, kurā “plaukst” mācīšanās – tāda, kurā cilvēki var ātri mācīties un kurā var ātri zināšanas pielietot praksē, un kurā dalās ar zināšanām*”, norādot, ka darbinieki iegūtās teorētiskās zināšanas var nostiprināt praksē (darba apstākļos), nepieciešamības gadījumā saņemot atbalstu. | | **Ņemts vērā** | | Skat. Plāna projekta 2.1. sadaļu. |
| 34. | Skat. Plāna projekta 2.3. sadaļu. | **Vides aizsardzības un reģionālās attīstības ministrija**  (11.01.2021. iebildums)  Lūdzam papildināt Plāna projekta sadaļu 2.3. “Stratēģijas īstenošanas rezultāti un ieguvumi”, paredzot, ka valsts pārvaldes iestāžu izveidotais mācību saturs, kursi pieejami visai sabiedrībai, ne tikai valsts un pašvaldību iestāžu darbiniekiem, tādējādi veicinot sabiedrības izpratni par valsts pārvaldes darbību. | | **Ņemts vērā** | | Skat. Plāna projekta 2.3. sadaļu. |
| 35. | Skat. Plāna projekta 3.2. sadaļu. | **Vides aizsardzības un reģionālās attīstības ministrija**  (11.01.2021. iebildums)  Lūdzam precizēt Plāna projekta 3.2. sadaļas “Inovācija un koprade modernai rīcībpolitikai un pakalpojumiem publiskajā pārvaldē” 28. lpp pirmās rindkopas otro teikumu “*Attīstot atbilstošas kompetences, tai skaitā, inovācijas un eksperimentēšanas prasmes, publiskajā pārvaldē nodarbinātie spēs sekmīgāk veidot pierādījumos balstītu nozares politiku un attīstības stratēģijas, koordinēt nozaru darbības, izstrādāt normatīvos aktus tā, lai tie neradītu nesamērīgu administratīvo slogu, nodrošināt lēmumu izpildi, risināt starpresoru izaicinājumus pēc būtības, īstenot digitālo transformāciju un veikt citas darbības, kas definē publiskās pārvaldes būtību*”, izsakot to šādā redakcijā “*Attīstot atbilstošas kompetences, tai skaitā, inovācijas un eksperimentēšanas prasmes, publiskajā pārvaldē nodarbinātie spēs sekmīgāk veidot pierādījumos balstītu savstarpēji sinhronizētu nozaru politiku un attīstības stratēģijas, koordinēt nozaru darbības, izstrādāt normatīvos aktus tā, lai tie neradītu nesamērīgu administratīvo slogu, nodrošināt lēmumu izpildi, risināt starpresoru izaicinājumus pēc būtības, īstenot digitālo transformāciju un veikt citas darbības, kas definē publiskās pārvaldes būtību*”. | | **Ņemts vērā** | | Skat. Plāna projekta 3.2. sadaļu. |
| 36. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Lai nodrošinātu sasaisti ar Pāna projekta 11. lpp. norādīto nepieciešamību “*spēt novērtēt darbinieku sniegumu un adekvāti noteikt attīstības vajadzības …*” , lūdzu papildināt 3.3. sadaļas “Līderība un efektīva pārmaiņu vadība” 31. lpp. pēdējās rindkopas otro teikumu, norādot, ka vadītājiem nepieciešams attīstīt arī prasmes novērtēt darbinieku sniegumu un adekvāti noteikt attīstības vajadzības, sniegt konstruktīvu un pozitīvu atgriezenisko saiti, kas ir īpaši nepieciešams, lai veidotu uz attīstību vērstu iestādes darbību, ieviešot valsts pārvaldes iestādēs organizācijas kas mācās principus un veidotu mācīšanos kā ikdienas paradumu. | | **Ņemts vērā**  Par vadītāja lomu, lai attīstītu organizācijas, kas mācās principus un ļautu nodarbinātajiem veidot mācīšanos kā ikdienas paradumu arī ir skaidrots Plāna projekta 2.1. sadaļā. | | Skat. Plāna projekta 3.3. sadaļu. |
| 37. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Lūdzam precizēt Plāna projekta 34. lpp. pirmo ieguvumu no stratēģiskās prioritātes “Digitālā transformācija un datu pratība” īstenošanas, papildus iepriekš minētajam, uzsverot uzņēmējdarbības vides pilnveidošanu. Piemēram, “*Nodarbināto digitālās zināšanas un prasmes atbilst publiskās pārvaldes pakalpojumu digitalizācijas vajadzībām un efektīvai pārvaldes sistēmu darbībai, rada vidi, kas veicina digitālo iespēju plašu pielietošanu uzņēmējdarbības vides un digitālās sabiedrības procesu attīstību*”. | | **Ņemts vērā** | | Skat. Plāna projekta 3.4. sadaļu. |
| 38. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Lūdzam precizēt Plāna projekta 4. tabulu “Digitālā transformācija un datu pratība” 3.4.3. mērķa “Attīstīt jaunākās un nākotnes vajadzībām atbilstošas IKT prasmes un datu pratības kapacitāti” pirmo darbības rezultātu “*Jaunākās un aktuālās informācijas, zināšanu un prasmju apguve IKT jomā - mācību programmas, semināri un konferences, tai skaitā sadarbībā ar nozares asociācijām, ekselences centriem un asociācijām Latvijā un ārvalstīs*”, izsakot to šādā redakcijā “*Valsts pārvaldes darbiniekiem nodrošināta regulāra aktuālo digitālās jomas zināšanu apguve IKT jomā - mācību programmas, semināri un konferences, tai skaitā sadarbībā ar nozares asociācijām, ekselences centriem un asociācijām Latvijā un ārvalstīs*”. | | **Ņemts vērā** | | Skat. Plāna projekta 2. pielikumu. |
| 39. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Lūdzam Plāna projekta 43. lpp., starp pasākumiem, kuri tiks veidoti un attīstīti stratēģijas prioritāšu īstenošanai, paredzēt sistemātisku mācību satura izveidi. | | **Ņemts vērā** | | Skat. Plāna projekta 4.3. sadaļu. |
| 40. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Ņemot vērā valsts pārvaldes iestāžu atšķirīgās finanšu resursu iespējas nodarbināto attīstībai, lūdzu Plāna projektā paredzēt risinājumu papildu finanšu līdzekļu pieejamībai iestādēm, lai varētu nodrošināt līdzekļus attīstībai 5% apmērā no atlīdzības budžeta, kā tas norādīts Plāna projekta 2. pielikumā, vai noteikt citu samērīgu rādītāju, kurš iestādei jāparedz mācībām līdz 2027. gadam. | | **Ņemts vērā**  Plāna projektā ir precizēts noteiktais procentuālais lielums, kas būtu paredzams nodarbināto attīstībai ilgtermiņā. | | Skat. Plāna projekta 3. pielikumu. |
| 41. | Skat. Plāna projekta 3.5. sadaļu. | **Vides aizsardzības un reģionālās attīstības ministrija**  (11.01.2021. iebildums)  Lūdzu papildināt Plāna projekta 3.5. sadaļu “Cilvēkresursu profesionalizācija un administratīvās kapacitātes celšana” ar iestāžu specializēto mācību lomu stratēģijas prioritārajos virzienos. Uzskatām, ka Valsts administrācijas skolai būtu jānodrošina horizontālo mācību iespējas, piemēram, mācību kursi iepirkumu speciālistiem, bet iestāžu kompetencē jāsaglabā iespēja organizēt specializētās mācības  saskaņā  ar iestādes darbības jomām. Piemēram, Valsts vides dienestam par tādām mācību tēmām kā putekļu un smaku monitoringa iekārtu un  datu interpretācija, no projekta finansētas mācības rūpniecisko avāriju risku objektu pārvaldībā, ķīmisko vielas un maisījumi, aukstuma aģenti, sadedzināšanas iekārtas, radiācijas drošības jautājumiem. Būtu nepieciešam skaidrot arī Plāna projekta 2.pielikumā noteiktā 5% budžeta sadalījumu starp iestādes specializētajām mācībām un Plāna projektā norādītajiem mācību virzieniem. | | **Ņemts vērā** | | Skat. Plāna projekta 4.2. sadaļu. |
| 42. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Lūdzu papildināt Plāna projektu ar redzējumu par Valsts administrācijas skolas administrētās MPS sistēmas attīstību, kurā tiek pašlaik vadīti mācību dalībnieki. Kā arī papildināt ar informāciju, vai šajā sistēmā būs pieejami mācību un semināru materiāli, kā tiks nodrošināta zināšanu pārnese, kā ir plānots samazināt datu dublēšanas risku, jo pašlaik iestādes informāciju par nodarbināto kvalifikācijas celšanu ievada un uzkrāj iestādes Resursu vadības sistēmās, kas ir viens no avotiem turpmāko mācību vajadzību analizēšanai iestādē. | | **Ņemts vērā** | | Skat. Plāna projekta 2.3. sadaļu. |
| 43. | Skat. Plāna projekta 3.1. sadaļu. | **Vides aizsardzības un reģionālās attīstības ministrija**  (11.01.2021. iebildums)  Lūdzam Plāna projekta 3.1. sadaļas “Godprātīgs darbs publiskajā pārvaldē” 21. lpp aizstāt vārdus “valsts dienests” ar vārdiem “valsts pārvalde” un līdzīgi 27. lpp. | | **Uzskatāms par saskaņotu elektroniskās saskaņošanas laikā** | | Skat. Plāna projekta 3.1. sadaļu. |
| 44. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Lūdzam precizēt Plāna projekta stratēģisko prioritāšu tabulas, norādot:  12.1. atbildīgās un līdzatbildīgās iestādes pie katra darbības rezultāta (šo lūdzam integrēt visās līdzīgajās tabulās);  12.2. mērāmus rezultatīvos rādītājus ar kuru palīdzību iestādes varēs sekot līdzi izpildes progresam, sākotnēji norādot rādītāja bāzes gada vērtību, kur tas ir iespējams. | | **Uzskatāms par saskaņotu elektroniskās saskaņošanas laikā** | | Skat. Plāna projekta 2. pielikumu. |
| 45. | Skat. Plāna projektu. | **Pārresoru koordinācijas centrs**  (12.01.2021. iebildums)  Lūdzam izvērtēt iespēju precizēt projektu, ietverot tādus politikas mērķu rezultatīvos rādītājus, par kuriem tiek veidota regulāra statistika, kurus ir iespējams kvantitatīvi izmērīt un līdz ar to objektīvi novērtēt politikas ieviešanas un mērķu sasniegšanas progresu. Pašlaik par šiem kritērijiem atbilstošu no piedāvātajiem rezultatīvajiem rādītājiem var uzskatīt tikai projektā ietverto Korupcijas uztveres indeksu, bet pārējo projektā ietverto rezultatīvo rādītāju datu ieguve nav izskaidrota. | | **Ņemts vērā** | | Skat. Plāna projekta 3.1., 3.2., 3.3., 3.4. un 3.5. sadaļas. |
| 46. | Skat. Plāna projektu un Ministru kabineta rīkojuma projektu. | **Pārresoru koordinācijas centrs**  (12.01.2021. iebildums)  Lūdzam precizēt projekta saturu, nodrošinot tā atbilstību Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” (noteikumi Nr.737) noteiktajām prasībām, izvēloties kādu no atbilstošākajām plānošanas dokumenta formām (sk. arī atzinuma 1.punktu) un atbilstoši izvēlētajai formai lūdzam norādīt ietekmi uz valsts un pašvaldību budžetiem atbilstoši noteikumu Nr. 737 prasībām, izmantojot veidlapu, kas ir iekļauta noteikumu 1., 2. vai 3.pielikumā, kā arī precizēt rīkojuma projektu atbilstoši noteikumu Nr.737 prasībām. | | **Ņemts vērā**  Plāna projekts ir pilnveidots atbilstoši Ministru kabineta 2014. gada 2. decembra noteikumiem Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – Noteikumi Nr. 737). Ministru kabineta rīkojuma projekts precizēts atbilstoši Noteikumu Nr. 737 26.1. un 26.2. apakšpunktos noteiktajām prasībām, savukārt 26.3. apakšpunktā noteiktais nav, jo ar šo Ministru kabineta rīkojumu nav nepieciešams atzīt politikas plānošanas dokumentus par spēku zaudējušiem. | | Skat. Ministru kabineta rīkojuma projektu un Plāna projekta 2. un 5. pielikumu. |
| 47. | Skat. Plāna projektu. | **Pārresoru koordinācijas centrs**  (12.01.2021. iebildums)  Vienlaikus, lai pārliecinātos par pamatnostādņu saskaņotību ar Latvijas Nacionālo attīstības plānu 2021. - 2027. gadam (turpmāk - NAP2027), lūdzam informēt PKC par plānotajiem NAP2027 pasākumiem, kas tiks īstenoti projekta ietvarā, pie katra uzdevuma/pasākuma, kur tiek plānots papildus nepieciešamais finansējums, norādot NAP2027 pasākuma numuru un finansējuma apmēru, ko ir plānots īstenot zem attiecīgā uzdevuma. | | **Ņemts vērā** | | Skat. Plāna projekta 2. pielikumu. |
| 48. | Skat. Plāna projektu. | **Pārresoru koordinācijas centrs**  (12.01.2021. iebildums)  Projekts ir formulēts pārāk vispārīgi, lai pretendētu uz plānošanas dokumenta statusa – tajā nav noteikti konkrēti mērķi, tiem sekojoši uzdevumi un pasākumi, sasniedzamie rezultatīvie rādītāji un projekta īstenošanai nepieciešamais finansējums un to avoti.  Ņemot vērā minēto, aicinām:  **1.1.** izvērtēt iespēju ietvert projekta saturu plānotajās Valsts pārvaldes attīstības pamatnostādnēs, ņemot vērā, ka projekta darbības termiņš ir paredzēts septiņu gadu periodam un personāla apmācības un profesionālā izaugsme pēc būtības ir viens no valsts pārvaldes politikas pamatvirzieniem;  **1.2.** Ņemot vērā, ka valsts pārvaldē nodarbināto mācīšanās komponente saistīta ar citiem Valsts pārvaldes reformu plānā 2020 tvertiem valsts attīstības plānošanas jautājumiem – funkciju un cilvēkresursu optimizēšanu, visaptveroša iestāžu funkciju un institucionālās sistēmas analīze, kurās tiek nodarbinātas amatpersonas ar speciālajām dienesta pakāpēm u.c., aicinām projektu virzīt pēc vai vismaz vienlaikus ar Valsts pārvaldes reformu plāna 2020 novērtējuma ziņojumu, kas Valsts kancelejai līdz 2021. gada 1. martam jāsniedz Ministru kabinetā. Pretējā gadījumā projektā uzstādītie mērķi ir atrauti no kopējām valsts pārvaldes reformas jautājumiem, kas visticamāk tiks risināti jaunajās Valsts pārvaldes attīstības pamatnostādnēs. | | **Uzskatāms par saskaņotu elektroniskās saskaņošanas laikā** | | Skat. Plāna projekta 2. un 5. pielikumu. |
| 49. | Skat. Plāna projektu. | **Pārresoru koordinācijas centrs**  (12.01.2021. iebildums)  Projektā citu starpā minēts, ka, īstenojot stratēģisko prioritāti “Godprātīgs darbs publiskajā pārvaldē”, paredzams, ka tiks **stiprināta tiesībaizsardzības iestāžu veiktspēja un nodarbināto profesionālā pilnveide**, veicinot stipru, kompetentu un neatkarīgu tiesībaizsardzības iestāžu attīstību un ***sekmējot tiesvedības procesu saīsināšanu, pateicoties kvalitatīvu izmeklēšanas pierādījumu un liecību radīšanai pirmstiesas izmeklēšanas procesā***. Vēršam uzmanību, ka ar norādītajiem uzdevumiem - “3.1.6. Stiprināt tiesībsargājošo institūciju kapacitāti, lai pārraudzītu interešu konflikta, krāpšanas un korupcijas novēršanas problēmu risināšanu” un” 3.1.7. Veicināt prasmju viendabību attīstību un pārnesi tiesībsargājošo institūciju starpā” nav gūstams pamatojums, vai attiecīgos uzstādījumus izdosies sasniegt. Pie tam, ņemot vērā, ka projekts nav noformēts atbilstoši noteikumu Nr.737 prasībām, netop skaidrs, kura institūcija būs atbildīga par to īstenošanu un kuras līdzatbildīgas. | | **Uzskatāms par saskaņotu elektroniskās saskaņošanas laikā** | | Skat. Plāna projekta 4.1. sadaļu un 2. pielikumu. |
| 50. | Skat. Plāna projektu. | **Pārresoru koordinācijas centrs**  (12.01.2021. iebildums)  Jau šobrīd, atbilstoši VAS nolikumam, skolas mērķis ir īstenot valsts politiku valsts pārvaldes profesionālās attīstības jomā, lai sagatavotu augsti kvalificētus un profesionālus nodarbinātos. Netop skaidrs, kas domāts ar projektā minēto, ka VAS darbojas kā **Publiskās pārvaldes attīstības un zināšanu pārneses centrs**, nodrošinot *stratēģijā (****šis dokuments nav sagatavots kā plānošanas dokuments****) un citos plānošanas dokumentos* izvirzītos mācīšanās un attīstības pasākumus, ar resoriem kopīgi izstrādājot un centralizēti īstenojot publiskās pārvaldes mācīšanās, attīstības un talantu vadības programmas, valsts pārvaldes darbinieku attīstības matricas ieviešanu un lietošanu, kas ir paredzētas visai publiskai pārvaldei – kā korporatīvās jeb kopējās, tā profesionālās programmas. Tāpat minēts, ka ir nepieciešams nodrošināt ***interaktīvas mācību platformas iegādi un ieviešanu,*** kasnodrošinātu vienota pieeja mācību plānošanā, resursu uzturēšana un koplietošana, individuālo moduļu veidošana, horizontālo kompetenču modeļu uzskaites nodrošināšana, tehnisko resursu centralizēta administrēšana, ļaujot iestādēm lielāku uzmanību veltīt saturam. Lūdzam sniegt detalizētus uzdevumus un rezultatīvos rādītājus, kā arī nepieciešamā finansējuma atšifrējumu izvirzīto priekšlikumu sasniegšanai. Vienlaikus, nepieciešams papildināt, kāda loma turpmāk būs Latvijas pašvaldību mācību centram, kur citu starpā projektā minēts, ka tas, tāpat kā VAS, ir tikai viens no pakalpojuma sniedzējiem pašvaldību nodarbināto mācību attīstības pasākumu īstenošanā. Savukārt, Tiesnešu mācību centrs vispār netiek minēts, lai gan tam ir būtiska loma projektā minēto tiesībaizsardzības iestāžu kapacitātes veiktspējai. Tāpat projekta 5.3. sadaļā “Mācību ietekmes novērtējums” minēts, ka tiks funkcionāli pilnveidota Mācību pārvaldības sistēma, lai to izmantotu profesionālās pilnveides pasākumu ietekmes mērīšanai, mācību kvalitātes novērtēšanai un noteiktu rezultatīvo rādītāju uzskaitei, uzkrājot precīzus datus par dalībniekiem un mācībām, kā arī ieviesta jaudīga un interaktīva mācību platforma. Lūdzam precizēt, vai minētā platforma attieksies uz visu publisko valsts pārvaldi vai tikai uz tiešo valsts pārvaldi. | | **Uzskatāms par saskaņotu elektroniskās saskaņošanas laikā** | | Skat. Plāna projekta 4.1. sadaļu, 4.pielikumu. |
| 51. | Skat. Plāna projektu. | **Latvijas Pašvaldību savienība**  (12.01.2021. iebildums)  Plāna projektā vairākkārtēji piesaukta, Administratīvi teritoriālā reforma 2021. gadā. Plāna projekts nosaka, ka pašvaldībām jāparedz līdzekļi un savu darbinieku laiks, lai sasniegtu stratēģijā noteiktos mērķus. Jau šobrīd var prognozēt, ka nesaņemot papildus informāciju pašvaldībām ikdienā svarīgos jautājumos, kas saistīti ar Administratīvi teritoriālās reformas faktisko īstenošanu, darbiniekus būs grūti motivēt iesaistīties mācībās, kuras nevarēs atvieglot viņu ikdienas izaicinājumus, jeb – stratēģijā prognozētais apmācīto darbinieku skaits nebūs sasniegts un līdzekļi programmu izstrādei būs iztērēti nelietderīgi. | | **Ņemts vērā**  Iebildums ir pārrunāts ar Latvijas Pašvaldību savienību, ir panākta vienošanās, ka pašvaldību iestādes Plāna projekta kontekstā ir sadarbības iestādes, tādējādi saglabājot savu autonomiju. | | Skat. Plāna projekta 2. pielikumu. |
| 52. | Skat. Plāna projektu. | **Latvijas Pašvaldību savienība**  (12.01.2021. iebildums)  Plāna projekts tiks apstiprināts ar Ministru kabineta rīkojuma projektu. Vēršam uzmanību uz to, ka Ministru kabineta rīkojuma projekts atkarībā no tā satura ir vai nu administratīvais akts (individuāls vai vispārīgs), vai pārvaldes lēmums.  *“Pašvaldības ir atvasinātas publiskas personas (Valsts pārvaldes iekārtas likuma 1.panta 2.punkts), un to institucionālo sistēmu nosaka Valsts pārvaldes iekārtas likums, bet atsevišķas pašvaldību institucionālās sistēmas īpatnības paredz arī likums “Par pašvaldībām” [..]. Valsts pārvaldes iekārtas likuma 8. panta ceturtā daļa noteic, ka “pašvaldība, pildot valsts pārvaldes funkcijas, kas saskaņā ar likumu nodotas tās autonomā kompetencē, atrodas Ministru kabineta pārraudzībā likumā “Par pašvaldībām” noteiktajā kārtībā un apjomā”. Kaut arī pašvaldības ir padotas Ministru kabinetam, Ministru kabineta padotības tvērums par pašvaldību darbību attiecībā uz tās autonomajām funkcijām ir izsmeļoši noteikt likumā “Par pašvaldībām”.”[[1]](#footnote-2).* Pašvaldības personāla politika un apmācības ir pašvaldības autonoma kompetence. Tā plāno savus resursus atbilstoši pieejamajam budžetam. Tas nozīmē, ka pašvaldības šajā plānā nevar tikt iekļautas kā atbildīgās vai līdzatbildīgās institūcijas, līdz ar to, šīs plāns pašvaldībām ir rekomendējošs. | | **Ņemts vērā**  Iebildums ir pārrunāts ar Latvijas Pašvaldību savienību, ir panākta vienošanās, ka pašvaldību iestādes Plāna projekta kontekstā ir sadarbības iestādes, tādējādi saglabājot savu autonomiju. | | Skat. Plāna projekta 2. pielikumu. |
| 53. | Skat. Plāna projektu. | **Latvijas Pašvaldību savienība**  (12.01.2021. iebildums)  Būtiski būtu stratēģijā ietvert laika grafiku, kur atspoguļoti konkrēti stratēģijas īstenošanas posmi/ procesi/ aktivitātes un atbildīgās institūcijas, lai sasniegtu un īstenotu stratēģijā minētos mērķus publiskajā pārvaldē nodarbināto mācīšanās attīstībā. | | **Ņemts vērā** | | Skat. Plāna projekta 2. pielikumu. |
| 54. | Skat. Plāna projektu. | **Latvijas Pašvaldību savienība**  (12.01.2021. iebildums)  Nav skaidrs, kādēļ Valsts administrācijas skola neparedz piesaistīt Latvijas pašvaldību mācību centra izveidoto “iekšējo treneru un mentoru tīklu”. Pašvaldības, līdz šim, ir apmeklējušas apmācības arī Valsts administrācijas skolā. Tomēr, tās līdzšinējais kursu un moduļu piedāvājums ir bijis orientēts uz valsts pārvaldi un ierēdņiem. Vēlamies uzsvērt, ka pašvaldības sastāv ne tikai no administrācijas. Tās struktūrās ir gan izglītības iestādes, gan kultūras iestādes, gan bibliotēkas, gan ārstniecības iestādes, gan pašvaldības policija un virkne citu jomu institūciju. Vismaz pēdējos 5 gadus, Valsts administrācijas skolas piedāvājumā tikai atsevišķi kursi bija attiecināmi uz šo iestāžu darbiniekiem. Arī pašvaldības administrācijas darbiniekiem reti, kad ir bijusi iespēja izmantot Valsts administrācijas skolas piedāvājumu, jo nav mācību, kas būtu saistītas ar profesionālo zināšanu pilnveidi – grāmatvedībā, ceļu uzturēšanā, kapitāla daļu pārvaldības vai īres tiesību jautājumos u.c. LPS ieskatā, izstrādājot apmācību moduļus un noskaidrojot apmācību vajadzības, cieši sadarboties ar Latvijas Pašvaldību mācību centru (LPMC). LPMC jau ir pieredze no 2016. gada sadarbībā ar Valsts bērnu tiesību aizsardzības centru – izstrādājot programmu moduļus, aprobējot un šobrīd nodrošinot mācības. Tāpat aicinām izmantot arī citu pašvaldību dibināto mācību centru ilggadīgo darba pieredzi, labo praksi šajā jomā un esošo mūsdienīgo resursu bāzi (Jelgava, Dobele, Ventspils, u.c.). Ņemot vērā paredzamo plašo darba apjomu un nozīmīgumu, plānot un deleģēt uzdevumus arī esošajiem pašvaldību mācību centriem, kas nodrošinātu būtisku ieguldījumu personalizētas pieejas īstenošanā, atbilstoši vietējās pašvaldības un reģiona mācību un attīstības vajadzībām. Lūdzam rast iespēju nodrošināt, ka daļa no plānotā finansējuma, tajā skaitā, struktūrfondu finansējuma, tiek sadalīta tādējādi, ka arī LPMC un citi reģionālie mācību centri var iegūt šo finansējumu, lai nodrošinātu pašvaldību darbiniekiem un amatpersonām fokusētas apmācības. | | **Ņemts vērā**  Iebildums ir pārrunāts ar Latvijas Pašvaldību savienību. Plāna projekts ir papildināts par sadarbību ar Latvijas pašvaldību mācību centru un citiem centriem. Pārrunās tika panākta savstarpējā izpratne par finansējumu, ko LPS neuztur. | | Skat Plāna projekta 4.1. sadaļu. |
| 55. | Skat. Plāna projektu. | **Latvijas Pašvaldību savienība**  (12.01.2021. iebildums)  Vienlaikus, ja plāna projektu plānots attiecināt arī uz pašvaldībām, plāna projektā būtu papildināms ar šādu risinājumu un atbildams arī uz šādiem jautājumiem:  Attiecībā uz digitālajām prasmēm - jāveido apmācību mērķgrupas - iesācējs, lietotājs, speciālists. Katrai mērķgrupai jāpielāgo sava mācību programma, jo runāt vienā auditorijā ar iesācējiem un ar speciālistiem nav produktīvi. Atbalstām, ka ir jāaktualizē digitālo aģentu (cilvēks, kas spēj efektīvi strādāt ar e-pakalpojumiem) tīkls. Šiem darbiniekiem jābūt gan kā mentoriem savas pašvaldības kolēģiem, gan kā mentoriem un palīgiem novada iedzīvotājiem. Vērtējot šo jautājumu no budžeta plānošanas puses, svarīgi zināt, vai un kāds, cik ilgā termiņā ir plānots atbalsts no valsts puses pašvaldības darbinieku digitālo prasmju paaugstināšanai. | | **Ņemts vērā** | | Skat. Plāna projekta 5. pielikumu. |
| 56. | Skat. Plāna projektu. | **Latvijas Pašvaldību savienība**  (12.01.2021. iebildums)  Vienlaikus, ja plāna projektu plānots attiecināt arī uz pašvaldībām, plāna projektā būtu papildināms ar šādu risinājumu un atbildams arī uz šādiem jautājumiem:  Par finanšu resursiem nodarbināto tālākizglītošanā. Katras pašvaldības finanšu resursi ir dažādi, vai pašvaldības spēs apmaksāt nodarbināto tālākizglītošanu valsts noteiktajās programmās, apjomā utt.? Kas apmaksās specifiskās un specializētās (konkrētai pašvaldībai nepieciešamās) mācību programmas? | | **Ņemts vērā**  Iebildums ir pārrunāts ar Latvijas Pašvaldību savienību, ir panākta vienošanās, ka pašvaldību iestādes Plāna projekta kontekstā ir sadarbības iestādes, tādējādi saglabājot savu autonomiju.  Pašvaldībām tiek saglabāta autonomija specifisko mācību attīstības pasākumu īstenošanā. | | Skat. Plāna projekta 4.1. sadaļu. |
| 57. | Skat. Plāna projektu. | **Latvijas Pašvaldību savienība**  (12.01.2021. iebildums)  Vienlaikus, ja plāna projektu plānots attiecināt arī uz pašvaldībām, plāna projektā būtu papildināms ar šādu risinājumu un atbildams arī uz šādiem jautājumiem:  Kādā veidā tiks apzinātas un apkopotas mācību vajadzības pašvaldībās? Vai pirms stratēģijas ieviešanas nebūtu laiks padomāt par vienotu valsts pārvaldes un pašvaldību darbinieku darba rezultātu un kompetenču novērtēšanas modeli? | | **Ņemts vērā**  Iebildums ir pārrunāts ar Latvijas Pašvaldību savienību, ir panākta vienošanās, ka turpmāk ar pašvaldībām tiks veidota sadarbība šo jautājumu risināšanā. Iebildums netiek uzturēts. | |  |
| 58. | Skat. Plāna projektu. | **Latvijas Pašvaldību savienība**  (12.01.2021. iebildums)  Vienlaikus, ja plāna projektu plānots attiecināt arī uz pašvaldībām, plāna projektā būtu papildināms ar šādu risinājumu un atbildams arī uz šādiem jautājumiem:  Speciālistu sertifikācijas jautājums. Vai netiks mākslīgi radīti mehānismi, lai veiktu speciālistu sertifikāciju, līdz ar to ierobežojot pašvaldību speciālistu darbu. | | **Ņemts vērā**  Iebildums ir pārrunāts ar Latvijas Pašvaldību savienību, iebildums netiek uzturēts. | |  |
| 59. | Skat. Plāna projektu. | **Korupcijas novēršanas un apkarošanas birojs**  (14.01.2021. iebildums)  Plāna projektā ir noteiktas publiskās pārvaldes profesionālās attīstības un mācīšanās stratēģiskās prioritātes periodam no 2021. līdz 2027. gadam. Ņemot vērā apjomīgo stratēģisko prioritāšu īstenošanas periodu, kā arī, lai veicinātu mērķtiecīgu plāna projektā iekļauto pasākumu izpildi, lūdzam plāna projektā paredzēt pasākumu izpildes termiņus. | | **Ņemts vērā** | | Skat. Plāna projekta 2. pielikumu. |
| 60. | Skat. Plāna projektu. | **Korupcijas novēršanas un apkarošanas birojs**  (14.01.2021. iebildums)  Rīkojuma projekta 2.punkts nosaka, ka Valsts kanceleja un Valsts administrācijas skola ir atbildīgās institūcijas par plāna projektā iekļauto pasākumu īstenošanu. Savukārt pārējās plāna projektā minētās institūcijas ir noteiktas par līdzatbildīgajām institūcijām, kas atbilstoši kompetencei nodrošina plāna projektā paredzēto pasākumu īstenošanu.  Vēršam uzmanību, ka plāna projektā nav uzskaitīti veicamie pasākumi, bet gan noteikti mērķi, kuri pēc būtības ir nepieciešamie pasākumi stratēģisko prioritāšu īstenošanai. Vienlaikus norādām, ka plāna projektā par mērķa izpildi ir noteikta iesaistītā puse, nevis atbildīgā vai līdzatbildīgā institūcija. Proti, plāna projektā un rīkojuma projektā tiek lietota atšķirīga terminoloģija.  Tādējādi, pamatojoties uz iepriekš minēto, lūdzam precizēt plāna projektu, nosakot veicamos pasākumus stratēģisko prioritāšu īstenošanai un atbildīgās un līdzatbildīgās institūcijas par minēto pasākumu izpildi.  Papildus aicinām precizēt, vai par visu plāna projektā ietverto pasākumu izpildi ir atbildīgas Valsts kanceleja un Valsts administrācijas skola, savukārt pārējās plāna projektā minētās institūcijas ir noteiktas kā līdzatbildīgās institūcijas. Attiecīgi lūdzam veikt nepieciešamos labojumus plāna projektā, kur pie iesaistītajām pusēm vienkopus ir norādītas gan Valsts kanceleja, Valsts administrācijas skola un pārējās institūcijas. | | **Ņemts vērā** | | Skat. Plāna projekta 2. pielikumu. |
| 61. | Skat. Plāna projekta 3. sadaļu. | **Korupcijas novēršanas un apkarošanas birojs**  (14.01.2021. iebildums)  Plāna projekta 1. stratēģiskās prioritātes “Godprātīgs darbs publiskajā pārvaldē” 3.1.5. mērķis paredz uzlabot iepirkumu sagatavošanu un īstenošanu efektīvai Kohēzijas politikas īstenošanai. Minētā mērķa īstenošanā iesaistītās puses ir Finanšu ministrija, Valsts kanceleja, Valsts administrācijas skola un Iepirkumu uzraudzības birojs.  Vēršam uzmanību, ka joprojām augsti korupcijas riski saglabājas publiskajos iepirkumos, kuros tiek piesaistīts apjomīgs finansējums, t.sk. Eiropas Savienības līdzfinansējums. Savukārt Biroja darbības stratēģijā 2020.-2022.gadam kā viena no izvirzītajām prioritātēm ir noteikta prettiesiskas rīcības un koruptīvu noziedzīgu nodarījumu identificēšana un izskaušana publiskajos iepirkumos.  Balstoties uz iepriekš minēto, lūdzam par plāna projekta 3.1.5.mērķa īstenošanu kā iesaistīto pusi noteikt arī Biroju. Vienlaikus aicinām visā plāna projektā, tai skaitā tā pielikumā, veikt nepieciešamos precizējumus. | | **Ņemts vērā** | | Skat. Plāna projekta 3.1. sadaļu. |
| 62. | Skat. Plāna projekta 3. sadaļu. | **Korupcijas novēršanas un apkarošanas birojs**  (14.01.2021. iebildums)  Plāna projekta 1. stratēģiskās prioritātes “Godprātīgs darbs publiskajā pārvaldē” 3.1.7. mērķa īstenošanā, kā iesaistītās institūcijas ir norādīts Birojs, Tieslietu ministrija un Iekšlietu ministrija. Kā darbības rezultāts ir norādīts, ka tiks izstrādātas rokasgrāmatas un vadlīnijas horizontālās prakses iedibināšanai kopējo jautājumu risināšanai, kā arī nodrošinātas pieredzes apmaiņas vizītes, iepazīstot citu dalībvalstu praksi, veicinot vienotu tiesību izpratnes veidošanos, tiesību instrumentu apgūšanu. Savukārt rezultatīvais rādītājs šī mērķa izpildē ir dalībnieku skaits kompetencēs balstītu mācību moduļos.  Pamatojoties uz to, ka Birojs ir norādīts, kā iesaistītā institūcija minētā mērķa īstenošanā, lūdzam skaidrot, vai minētās rokasgrāmatas un vadlīnijas ir jāizstrādā katrai iesaistītajai iestādei vai rīkojuma projektā norādītās atbildīgās institūcijas organizēs minētā darbības rezultāta izpildi. Kā arī nav saprotams, kāpēc minētās rokasgrāmatas un vadlīnijas nav norādītas kā mērķa izpildes rezultatīvais rādītājs.  Atbilstoši minētajam, aicinām ar skaidrojumu papildināt plāna projektu.  Vienlaikus vēršam uzmanību, ka gan rokasgrāmata, gan vadlīnijas ietver metodisko materiālu un labās prakses piemērus. Līdz ar to lūdzam precizēt plāna projekta 3.1.7.mērķa darbības rezultātus, paredzot, ka ir jāizstrādā rokasgrāmata vai vadlīnijas horizontālās prakses iedibināšanai kopējo jautājumu risināšanai. | | **Ņemts vērā**  Attiecībā uz rokasgrāmatu un vadlīniju izstrādi ir paredzēts, ka tās tiek izstrādātas kā kopīgu metožu pieeju darbināšanai un ir izmantojams gan iekšējo treneru un mentoru apmācībai, gan ikdienas lietošanai. Rokasgrāmatas un vadlīnijas tiek izstrādātas atbilstoši specifiskajai jomai. | | Skat. Plāna projekta 3.1. sadaļu. |
| 63. | Skat. Plāna projekta 3. sadaļu. | **Korupcijas novēršanas un apkarošanas birojs**  (14.01.2021. iebildums)  Plāna projekta III daļā minētais 1.stratēģiskās prioritātes “Godprātīgs darbs publiskajā pārvaldē” 3.1.1.mērķis paredz iedzīvināt valsts pārvaldes vērtības un ētikas pamatprincipus, veidojot kopīgu un vienotu izpratni integritātes jautājumos un vērtībās balstītu kultūru. Minētais mērķis paredz izveidot un uzturēt publiskās pārvaldes uzticības personu ētikas jautājumos tīklu, nodrošinot uzticības personu mācības. Savukārt kā viens no rezultatīvajiem rādītājiem ir noteikts, ka uzticības personu tīklā ir deleģēts vismaz viens nodarbinātais no katras iestādes un kopā apmācīti vismaz 200 nodarbināto.  Birojs norāda, ka plāna projekta 1.stratēģiskās prioritātes aprakstošajā daļā nav noteikts, kā un pēc kādiem kritērijiem tiks veidots uzticības personu tīkls. Vienlaikus vēršam uzmanību, ka nav skaidri saprotams, vai visām iestādēm ir jādeleģē uzticības persona un kāpēc, kā rezultatīvais rādītājs ir norādīts vismaz 200 apmācīto nodarbināto.  Pamatojoties uz iepriekš minēto, lūdzam papildināt plāna projekta aprakstošo daļu ar nepieciešamo skaidrojumu. | | **Uzskatāms par saskaņotu elektroniskās saskaņošanas laikā** | | Skat. Plāna projekta 3.1. sadaļu. |
| 64. | Skat. Plāna projektu. | **Vides aizsardzības un reģionālās attīstības ministrija**  (11.01.2021. iebildums)  Lūdzam visa Plāna projekta tekstā aizstāt terminu “Digitalizācija” ar terminu “Digitālā transformācija”. | | **Ņemts vērā**  Saturiski, kur bija iespēja aizstāt terminu “Digitalizācija” ar terminu “Digitālā transformācija”, ir aizstāts. | | Skat. Plāna projekta 1.2. un 3.3. sadaļas. |
| 65. | Skat. Plāna projekta 3.4. sadaļu. | **Vides aizsardzības un reģionālās attīstības ministrija**  (11.01.2021. iebildums)  Lūdzam Plāna projekta 3.4.sadaļas “Digitālā transformācija un datu pratība” 33. lpp.:  10.1. pirmajā rindkopā aizstāt vārdu “blockchain” ar vārdiem “blokķēdes risinājumiem”;  10.2. precizēt otrās rindkopas digitālās transformācijas mērķi. Saskaņā ar digitālās transformācijas pamatnostādnēs norādīto mērķi *“Digitālās transformācijas pamatnostādņu mērķis ir izveidot tādu sabiedrību, tautsaimniecību un valsts pārvaldi, kas mērķtiecīgi izmanto esošās un veido jaunas digitālo tehnoloģiju iespējas, kā arī to radīto vidi, uzlabojot dzīves kvalitāti ikvienam indivīdam un sabiedrībai kopumā, ceļot valsts un tautsaimniecības konkurētspēju*”. | | **Ņemts vērā**  Plāna projekts ir saskaņots ar Digitālās transformācijas pamatnostādņu projektu. | | Skat. Plāna projekta 3.4. sadaļu. |
| 66. | Skat. Plāna projektu. | **Latvijas Pašvaldību savienība**  (12.01.2021. iebildums)  Plāna projektā vairākkārtēji ir norādes uz veiktajām amatpersonu un darbinieku aptaujām, kas veiktas valsts pārvaldē nodarbināto starpā. Secinājumi, kas ir veikti pēc minēto aptauju rezultātiem, ir attiecināti arī uz pašvaldību administrācijās un pašvaldību iestādēs nodarbinātajiem. Precīzāk, pašvaldībās nodarbināto vajadzībām pēc konkrētā veida apmācībām. Dokumentā nav izvērtēta pašvaldību situācija, līdz ar to piedāvātie risinājumi ir "skaistum lietas", bet ne pamatvajadzības. Izstrādājot projektu, būtu bijis nepieciešams iepazīties ar pašvaldību faktisko apmācību nepieciešamību un jau ieviesto praksi. Ņemot vērā minēto, lūdzam papildināt plāna izvērtējumu ar jau pieejamajām apmācību formām un resursiem. | | **Ņemts vērā**  Iebildums ir pārrunāts ar Latvijas Pašvaldību savienību, ir panākta vienošanās, ka pašvaldību iestādes Plāna projekta kontekstā ir sadarbības iestādes, tādējādi saglabājot savu autonomiju.  Plāna projektā pašvaldību iestādes tika iekļautas, lai turpmāk nodrošinātu vienotu visai publiskai pārvaldei svarīgu jautājumu attīstību valsts pārvaldes un pašvaldību iestādēs. Pašvaldībām tiek saglabāta autonomija specifisko mācību attīstības pasākumu īstenošanā. | | Skat. Plāna projekta 1.3. sadaļu. |
| 67. | Skat. Plāna projektu. | **Tieslietu ministrija** (18.05.2021. iebildums)  Atbilstoši Atjaunošanas un noturības mehānisma plāna projektā noteiktajam nošķirtas investīcijas un reformas publiskās pārvaldes uzlabošanai un pasākumiem, ko plānots attiecināt, piemēram, uz noziedzīgi iegūtu līdzekļu legalizācijas, ekonomisko noziegumu identificēšanas, izmeklēšanas un tiesvedības procesu modernizāciju un preventīvo darbību īstenošanu. Publiskās pārvaldes uzlabošanas viena no reformām saistīta ar publiskās pārvaldes kapacitātes pilnveidi ētikas, integritātes, pretkorupcijas, krāpšanas, ēnu ekonomikas un interešu konflikta novēršanas jomās (skat. Likuma varas komponentes  Reformu un investīciju virziens Nr. 6.3. Publiskās pārvaldes modernizācija).  Attiecīgi, lai radītu precīzu izpratni par mērķu grupām, aicinām projekta 48. lapā, 2. pielikuma 1.6. un 1.7. apakšpunktu formulējumā vārdus "tiesībsargājošo un citu iesaistīto institūciju" aizstāt ar vārdiem "publiskās pārvaldes nodarbināto".  Vienlaikus vēršam uzmanību, ka Atjaunošanas un noturības mehānisma plāna projekts paredz Tiesnešu un prokuroru, tiesu darbinieku un prokuroru palīgu, kā arī specializēto izmeklētāju starpdisciplināros jautājumos kvalifikācijas pilnveides sistēmas reformu, izveidojot vienotu mācību centru (skat. Likuma varas komponentes investīciju Nr.6.2.1.3.i). Attiecīgi aicinām projekta 36. lapā vārdus "Justīcijas skolas" aizstāt ar vārdiem "Vienota tiesnešu, tiesu darbinieku, prokuroru, prokuroru palīgu un specializēto izmeklētāju (starpdisciplināros jautājumos) kvalifikācijas pilnveides mācību centra". | | **Ņemts vērā** | | Skat. Plāna projekta 4.1. sadaļu un 2.pielikumu. |
| 68. | Skat. Plāna projektu. | **Korupcijas novēršanas un apkarošanas birojs**  (21.05.2021. iebildums)  1. Plāna projekta 2.pielikumā “Stratēģijas prioritāro virzienu pasākumi un to darbības rezultāti” par iekļautā 1.1. un 1.5. pasākuma izpildi kā līdzatbildīgā iestāde norādīts Birojs un valsts pārvaldes iestādes, savukārt par 1.4. pasākuma izpildi − Finanšu ministrija un valsts pārvaldes iestādes.  Tiesiskās skaidrības nodrošināšanai aicinām precizēt plāna projekta 2.pielikumu, norādot, vai par noteikto pasākumu izpildi līdzatbildīgas ir visas valsts pārvaldes iestādes, vai tikai atsevišķas konkrētas iestādes. 2. Rīkojuma projekta 2.punkts nosaka, ka Valsts kanceleja un Valsts administrācijas skola ir atbildīgās institūcijas stratēģijas īstenošanā. Savukārt pārējās institūcijas, kas atbilstoši kompetencei nodrošina stratēģijā paredzēto pasākumu īstenošanu, ir noteiktas kā līdzatbildīgās institūcijas. Vēršam uzmanību, ka plāna projekta 2.pielikumā joprojām, kā atbildīgās institūcijas ir norādītas ne tikai Valsts kanceleja un Valsts administrācijas skola, bet arī citas institūcijas. Ņemot vērā minēto, aicinām precizēt plāna projekta 2.pielikumu, paredzot, ka citas institūcijas ir norādītas tikai kā līdzatbildīgās, nevis atbildīgās institūcijas ietverto pasākumu izpildē. | | **Uzskatāms par saskaņotu**  Iebildumi ir pārrunāti ar KNAB un 27.05.2021. saņemts atzinums par Plāna tālāku virzību bez iebildumiem.  Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – Noteikumi) 25.7 apakšpunkts paredz, ka plāns ietver par pasākumu īstenošanu atbildīgās institūcijas un, ja nepieciešams, pasākumu īstenošanā iesaistītās institūcijas. Savukārt atbilstoši Noteikumu 26. punktā noteiktajam Ministru kabineta rīkojumā par plānu norāda par plāna izpildi atbildīgo institūciju. | |  |
| Atbildīgā amatpersona | | |  | |
|  | | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ērika Gromule

|  |
| --- |
| (par projektu atbildīgās amatpersonas vārds un uzvārds) |
| Valsts kancelejas Valsts pārvaldes politikas departaments Cilvēkresursu politikas nodaļas vadītāja |
| (amats) |
| 67082987 |
| (tālruņa un faksa numurs) |
| erika.gromule@mk.gov.lv |
| (e-pasta adrese) |

1. J.Briede, E.Danovskis, A.Kovaļevska. Administratīvās tiesības. Mācību grāmata. – Rīga: Tiesu nama aģentūra, 2016, 150. – 153.lpp. [↑](#footnote-ref-2)